Përplasjet Trump-Biden mbi qasjen amerikane ndaj Kinës
Presidenti Trump tani po përdor politikën e tij të ashpër ndaj Kinës për të sulmuar rivalin e tij demokrat Joe Biden, duke e quajtur atë të butë ndaj Kinës.
Në vazhdën e pandemisë së koronavirusit që e ka origjinën në Kinë, Presidenti Donald Trump ka ndjekur një politikë gjithnjë e më të ashpër ndaj Pekinit, duke e bërë politikën amerikane ndaj Kinës një çështje kryesore në fushatën zgjedhore presidenciale. Zoti Trump, i cili këtë javë urdhëroi mbylljen e konsullatës kineze në Hjuston, ka kritikuar rivalin e tij të partisë demokrate, ish-nënpresidentin Joe Biden, duke a quajtur atë të butë ndaj Kinës. Por, zoti Biden gjithashtu e portretizon veten si të ashpër ndaj Kinës dhe ka kritikuar politikat e Presidentit Trump, duke i quajtur ato joekzistente dhe joefektive. Në të kaluarën Presidenti Trump theksuar natyrën reciproke të marrëdhënies së tij me Presidentin Kinez Xi Jinping dhe përparimin drejt një marrëveshje të re tregtare që do të rriste eksportet bujqësore amerikane. Por, Presidenti Trump ka ndjekur një qasje më të ashpër ndaj Pekinit për nënvlerësimin që i bëri shpërthimit të koronavirusit kur u shfaq për herë të parë në provincën e Wuhanit. tha Presidenti Trump. Administrata e Presidentit Trump të mërkurën urdhëroi mbylljen e konsullatës së Kinës në Hjuston, duke e akuzuar atë për spiunazh të paligjshëm dhe vjedhje të pronës intelektuale amerikane. Shtetet e Bashkuara kanë vendosur gjithashtu sanksione ndaj Kinës për shkeljen e të drejtave të njeriut të komunitetit mysliman të ujgurëve, dhe shkeljen e lirive civile në Hong Kong. Ekspertët e diplomacisë janë të shqetësuar rreth strategjisë së re të ashpër të Presidentit Trump. tha Rachel Esplin Odell nga Instituti Quincy për Përgjegjësitë Shtetërore. Ish këshilltari i Presidentit Trump i kthyer në kritikë, John Bolton, ka kritikuar gjithashtu ashpërsimin e politikës ndaj Kinës, duke i thënë Zërit të Amerikës se ajo është e lidhur me fushatën zgjedhore. tha ai. Presidenti Trump tani po përdor politikën e tij të ashpër ndaj Kinës për të sulmuar rivalin e tij demokrat, ish nënpresidentin Joe Biden, duke e quajtur atë të butë ndaj Kinës. Si nënpresident në administratën e Presidentit Barack Obama, Biden mbështeti angazhimin e kushtëzuar me Kinën për çështje të tregtisë dhe sigurisë. tha ish nënpresidenti Biden. Por administrata e Presidentit Obama gjithashtu u përpoq të frenonte agresionin kinez duke rritur praninë ushtarake amerikane në Paqësor dhe duke forcuar aleancat rajonale. Ish nënpresidenti Biden ka kritikuar Presidentin Trump se ai përdor një gjuhë të ashpër, por ndërmerr veprime të dobëta që nuk arrijnë të frenojnë Kinën. Zoti Biden ka thënë se do të vendosë sanksione më të forta ndaj Kinës, por kritikët thonë se ai nuk ka një strategji të qartë alternative. tha Giselle Donnelly, analiste e Sigurisë Kombëtare në Institutin American Enterprise. Të dy fushatat kanë akuzuar gjithashtu njëra-tjetrën se kanë lidhje biznesi familjar me kompanitë kineze, duke paraqitur konflikte të mundshme interesi.